- Købet understøtter vores muligheder for fortsat vækst, siger Michael Hallgren, produktionsdirektør Novo Nordisk Kalundborg. Foto: Søren Svendsen

Send til din ven. X Artiklen: Novo udvider med 120.000 m2 Modtagerens email * : Din e-mail * : Dit navn * : Evt. kommentar: *) skal udfyldes.

Novo udvider med 120.000 m2

Kalundborg - 31. maj 2016 kl. 10:07 Af Allan Rasmussen Kontakt redaktionen: sndk@sn.dk

Novo Nordisk A/S har netop underskrevet en aftale med Kalundborg Kommune om køb af 120.000 m2 jord i forbindelse med virksomhedens eksisterende areal i Kalundborg.

Det oplyser virksomheden i en pressemeddelelse.

Det 120.000 m2 grundareal, Kåstrup Kalundborg Jorde, ligger umiddelbart nord for Novo Nordisks eksisterende fabriksområde, kun adskilt af jernbanen. Novo Nordisk kan ikke for nuværende oplyse de konkrete planer for det nyindkøbte grundareal, men henviser til, at området let vil kunne integreres med virksomhedens øvrige fabriksområde i Kalundborg.

Ambitiøse vækstplaner - Købet af den nye grund giver Novo Nordisk en større fleksibilitet i planlægningen af den fremtidige produktion i Kalundborg og understøtter vores muligheder for fortsat vækst, siger Michael Hallgren, produktionsdirektør Novo Nordisk Kalundborg.

Ifølge Michael Hallgren, betyder de ambitiøse vækstplaner, at Novo Nordisk skal bruge mange nye medarbejdere i årene frem:

- Kalundborg er et industrielt hotspot og Novo Nordisk forventer at skabe 700 nye jobs på fabriksanlægget i byen frem mod 2022. Det er en fantastisk udvikling, ikke bare for Kalundborg-området, men for hele landet, siger Michael Hallgren.

Fra 2000-2015 skabte Novo 2.200 nye job i Kalundborg - alene i 2015 ansatte virksomheden mere end 600 medarbejdere på Novo Nordisk Kalundborg, hvoraf langt størstedelen var nye job. I dag er Novo oppe på 3.400 medarbejdere.

Utilstrækkelig infrastruktur På trods af de mange gode initiativer, oplever virksomheden dog fortsat mangel på kvalificeret arbejdskraft som en meget konkret barriere for realisering af den fremtidige vækst:

- På trods af mange gode initiativer oplever vi fortsat alvorlige udfordringer med at rekruttere tilstrækkelig kvalificeret arbejdskraft, bl.a. grundet den ringe infrastruktur mellem Kalundborg og København. Dertil kommer, at et flertal af vores specialister, akademiske medarbejdere og ledere, typisk er pendlere fra hovedstadsområdet. Vores gennemsnitlige anciennitet for pendlerne fra disse medarbejdergrupper er lavere end for andre medarbejdergrupper, hvilket bl.a. tilskrives utilstrækkelig infrastruktur, slutter Michael Hallgren.